11/04/2013 | Administración LocalMunicipal
Betanzos
Anuncio das bases do concurso de escaparates e fotografía

ANUNCIO A Xunta de Goberno Local deste Concello, en sesión realizada o día 14 de marzo de 2013, entre outros, prestou aprobación ás bases dos concursos de decoración de escaparates e fotografía, o que se fai público para xeral coñecemento. BASES DOS CONCURSOS DE DECORACIÓN DE ESCAPARATES E FOTOGRAFÍA DO EXCELENTÍSIMO CONCELLO DE BETANZOS No marco dunha campaña continuada de dinamización e apoio ao pequeno comercio, así como de tratar de dinamizar a participación da cidadanía neste mesmo proxecto a Concellería de Comercio e Participación Cidadá do Concello de Betanzos organiza un concurso de escaparatismo para os profesionais do comercio betanceiro e un concurso de fotografía asociado ao primeiro destinado a que participen todas aquelas persoas que o desexaren.1) CONCURSO DE DECORACIÓN DE ESCAPARATES OBXECTIVO. O obxectivo fundamental deste concurso é o de dinamizar o pequeno e mediano comercio de Betanzos, premiando aos propietarios dos comercios cos escaparates mellor decorados en función de criterios artísticos, técnicos e comerciais. PARTICIPANTES. Poderán participar neste concurso de decoración de escaparates todos aqueles pequenos e medianos comercios de Betanzos que cumpran os seguintes requisitos: • Estar dados de alta no Imposto de Actividades Económicas nalgún dos epígrafes comprendidos no sector do comercio menor. • Ter establecemento aberto ao público no termo municipal de Betanzos e estar en posesión da licenza municipal correspondente. • Ter escaparate e decoralo entre os días 1 e 31 de maio de 2013 así como manter o mesmo iluminado ata como mínimo as 22.30 horas todos os días de duración do concurso. Ademais todos os participantes deberán ter colocado en lugar visible o distintivo que acredite a súa participación no concurso. Este distintivo será proporcionado polo Concello de Betanzos. • Os participantes permitirán fotografar o seu escaparate aos participantes no concurso de fotografía paralelo renunciando a reclamar a estes ningún dereito respecto destas fotografías. INSCRICIÓNS. As inscrición formalizarase remitindo a solicitude anexa a estas bases ao Rexistro de entrada do Concello de Betanzos con anterioridade ás 13.00 horas do día 27 de abril de 2013. As inscricións serán de balde e poderán recollerse nas oficinas do Concello de Betanzos sitas no andar baixo do edificio Liceo, na praza de Galicia, ou no segundo andar da casa Consistorial sita na praza da Constitución. A participación neste concurso supón a aceptación das presentes bases e tamén a decisión do xurado, que será inapelable. XURADO. O Concello de Betanzos designará o xurado que estará composto por deseñadores e profesionais relacionados co sector do comercio. Este xurado visitará os escaparates dos comercios participantes e valorará os mesmos entre 0 e 10 puntos atendendo aos criterios de valoración xa mencionados (artísticos, técnicos e comerciais). En caso de igualdade na puntuación entre dous establecementos que resulten premiados procederase a unha segunda votación na que os membros do xurado só voltarán a valorar os establecementos que estean en tal situación. PREMIOS. O concurso de decoración de escaparates do Concello de Betanzos outorgará os seguintes premios: 1.º premio: 250 euros.2.º premio: 150 euros.3.º premio: 100 euros.2) CONCURSO DE FOTOGRAFÍA OBXECTIVOS. O obxectivos fundamentais deste concurso son os de fomentar a participación cidadá nunha iniciativa dirixida principalmente ao pequeno e mediano comercio, dar o concurso de escaparatismo a coñecer a unha maior cantidade de xente e propiciar o maior número de visitas posible aos escaparates que participen no concurso anteriormente descrito. PARTICIPANTES. • Poderá participar neste concurso calquera persoa física maior de idade. • A temática da fotografía terá que estar baseada en calquera dos escaparates que participen no concurso de decoración destes que organiza paralelamente o Concello de Betanzos. • Cada participante poderá presentar a concurso un máximo de dúas fotografías que terá que enviar ao enderezo de correo electrónico concursofotografia@betanzos. net. As fotografías deberán ser enviadas en formato JPGE ou JPG e ter unha extensión máxima de 4 MB. • Se un participante enviara dúas fotografías a concurso cada unha delas debería enviarse nun arquivo anexo ao correo, e non serán válidas aquelas fotografías inseridas neste. Cada fotografía levara por título o que o participante considere oportuno tendo sempre que incluír o nome do establecemento ao que corresponde o escaparate. • No correo electrónico deberá indicarse o nome, documento nacional de identidade, domicilio e teléfono do autor da fotografía, quedando excluídos do concurso todos aqueles participantes que non indiquen estes datos. • O prazo máximo para enviar as fotografías ao concurso rematará o día 7 de xuño de 2013 ás 15.00 horas. XURADO. O Concello de Betanzos designará o xurado que estará composto por fotógrafos e profesionais relacionados co sector do comercio. Este xurado valorará as fotografías de 0 a 10 puntos atendendo a criterios artísticos, comerciais e de orixinalidade. En caso de igualdade na puntuación entre dúas fotografías que resulten premiadas procederase a unha segunda votación na que os membros do xurado só valorarán aquelas que estean en tal situación. PREMIOS. O concurso de fotografía de escaparates do Concello de Betanzos outorgará os seguintes premios: 1.º premio: 250 euros en tarxeta de compras (modalidade de prepagamento) coa colaboración de ACEBE CCA, que poderá ser empregada en calquera comercio de Betanzos con terminal TPV.2.º premio: 150 euros en tarxeta de compras (modalidade de prepagamento) coa colaboración de ACEBE CCA, que poderá ser empregada en calquera comercio de Betanzos con terminal TPV.3.º premio: 100 euros en tarxeta de compras (modalidade de prepagamento) coa colaboración de ACEBE CCA, que poderá ser empregada en calquera comercio de Betanzos con terminal TPV. Disposición adicionais: • A convocatoria deste concurso e as súas bases publicaranse no Boletín Oficial da Provincia da Coruña, así como nas páxinas web da asociación (www.comerciodebetanzos.com) e do Concello de Betanzos (www.betanzos.net). • O resultado do concurso publicarase no xornal Betanzos e a súa comarca e a través das páxinas web da asociación (www.comerciodebetanzos.com) e do Concello de Betanzos (www.betanzos.net). • As fotografías deben ser orixinais e non premiadas noutros concursos. • Os participantes responsabilízanse da autoría e orixinalidade das fotografías así como de non lesionar bens ou dereitos, incluídos os dereitos de imaxe de terceiros. • As persoas concursantes deben ser as únicas titulares dos dereitos de autor das fotografías presentadas a concurso. Ademais é imprescindible que se asegure de que terceiras persoas non poidan reclamar ningún dereito con respecto a elas. • No caso de aparecer menores de idade nas fotografías, xunto cos orixinais deberase achegar un certificado de cesión de dereitos de imaxe dos pais ou titores legais. • Os gañadores de cada un dos premios autorizan ao CONCELLO DE BETANZOS a utilizar o seu nome e imaxe para calquera reportaxe gráfica relacionada co concurso. • A participación neste concurso supón a total aceptación destas bases. Tratamento dos datos de carácter persoal. A efectos de dar cumprimento a L. O.15/1999, do 13 de decembro, de protección de datos de carácter persoal, O Concello de Betanzos informa de que os datos proporcionados voluntariamente polos participantes dos concursos serán utilizados única e exclusivamente coa finalidade de realizar estes. Betanzos, 3 de abril de 2013. O ALCALDE Asdo.: José Ramón García Vázquez ANEXO CONCURSO DE DECORACIÓN DE ESCAPARATES SOLICITUDE DE PARTICIPACIÓN Nome e apelidos. D. N. I. Nome do local ……………………………………….………. Enderezo. Concello. C. P. Teléfono ………………………. Móbil …………………………………. Enderezo electrónico …………………………………………………………………………. Solicito participar no concurso de decoración de escaparates e declaro estar en posesión da oportuna licenza municipal en vigor. Betanzos,. de. de 2013. Asdo.: SR. ALCALDE DO CONCELLO DE BETANZOS (Entrega de solicitudes no Rexistro Xeral do Concello de Betanzos, praza de Galicia, edificio Liceo, ata as 13.00 horas do vindeiro 27 de abril de 2013).